

**เรียน บรรณาธิการข่าวหน้า 1/ ข่าวการเมือง**

**เรื่อง ผลสำรวจความคิดเห็นประชาชน** (**รวม 5 หน้า**)

**ผลสำรวจเรื่อง**

**“ประเมินผลงาน 4 ปี รัฐบาล พล.อ. ประยุทธ์ จันทร์โอชา”**

**ประเมินผลการบริหารงานรัฐบาลครบ 4 ปี ประชาชนให้คะแนนความพึงพอใจ เฉลี่ย 5.06 คะแนน จากคะแนนเต็ม 10โดยให้คะแนนความพึงพอใจในการปฏิบัติหน้าที่ในฐานะนายกรัฐมนตรี ของพล.อ.ประยุทธ์ จันทร์โอชาเฉลี่ย 6.40 คะแนน**

**สำหรับผลงานของรัฐบาลตลอด 4 ปี ที่โดดเด่นมากที่สุดในสายตาประชาชนคือ การดูแลผู้มีรายได้น้อยผ่านโครงการประชารัฐ และการทำให้ประเทศชาติมีความสงบสุขมั่นคงไม่มีการชุมนุม**

ด้วยในเดือนสิงหาคมนี้ รัฐบาล พล.อ. ประยุทธ์ จันทร์โอชา นายกรัฐมนตรี จะบริหารประเทศครบ 4ปี**กรุงเทพโพลล์โดยศูนย์วิจัยมหาวิทยาลัยกรุงเทพ** จึงได้ดำเนินการสำรวจความคิดเห็นของประชาชนเรื่อง **“ประเมินผลงาน 4 ปี รัฐบาล พล.อ. ประยุทธ์ จันทร์โอชา”** โดยเก็บข้อมูลจากประชาชนอายุ 18 ปีขึ้นไป จำนวน 1,276 คน จากทุกภูมิภาคทั่วประเทศ พบว่า

**ประชาชนให้คะแนนความพึงพอใจในการบริหารงานของรัฐบาล พล.อ. ประยุทธ์ จันทร์โอชา ในช่วง 4 ปีเฉลี่ย 5.06 คะแนนจากคะแนนเต็ม 10 คะแนน**โดยด้านที่มีคะแนนมากที่สุดคือ **ด้านความมั่นคงของประเทศที่ได้ 6.14** คะแนน รองลงมาคือ ด้านการบริหารจัดการและการบังคับใช้กฎหมาย ได้ 5.51 คะแนน และด้านสังคมและคุณภาพชีวิตได้ 5.03 คะแนน

**สำหรับการปฏิบัติหน้าที่ในฐานะนายกรัฐมนตรี ของพล.อ. ประยุทธ์ จันทร์โอชาในช่วง 4 ปีประชาชนให้คะแนนความพึงพอใจ เฉลี่ย 6.40 คะแนน** โดยด้านที่มีคะแนนมากที่สุดคือ**ด้านความเด็ดขาดกล้าตัดสินใจที่ได้ 7.02 คะแนน**รองลงมาคือด้านความซื่อสัตย์สุจริตได้ 6.81 คะแนนและความขยันทุ่มเทในการทำงานเพื่อแก้ปัญหาของประเทศได้ 6.70 คะแนน

**ทั้งนี้ตลอด 4 ปีที่ผ่านมาผลงานหรือนโยบายของรัฐบาลที่โดดเด่นมากที่สุดในสายตาประชาชนคือการดูแลผู้มีรายได้น้อยผ่านโครงการประชารัฐเช่นบัตรสวัสดิการแห่งรัฐร้อยละ 23.4** รองลงมาคือทำให้ประเทศชาติมีความสงบสุขมั่นคงไม่มีการชุมนุม ร้อยละ 20.5 และมีการปราบปราบคอร์รัปชั่นอย่างจริงจัง ร้อยละ 13.7

ส่วน**เรื่องที่คาดหวังจากการทำงานของรัฐบาล ตลอด 4 ปี ที่ผ่านมา แต่ยังทำไม่สำเร็จคือเรื่องปัญหาเศรษฐกิจร้อยละ 52.2** รองลงมาคือ ราคาสินค้าเกษตรตกต่ำร้อยละ 11.8 และการจัดให้มีการเลือกตั้งร้อยละ 8.3

โปรดพิจารณารายละเอียดดังต่อไปนี้

**1. คะแนนความพึงพอใจ ที่มีต่อการบริหารประเทศของรัฐบาล ในช่วง 4 ปี ที่ผ่านมา ได้คะแนนเฉลี่ย 5.06 คะแนนจากคะแนนเต็ม 10 คะแนน**

|  |  |  |  |  |  |
| --- | --- | --- | --- | --- | --- |
| **ด้านที่ทำการประเมินความพึงพอใจ** | **คะแนนความพึงพอใจต่อการบริหารประเทศของรัฐบาล (เต็ม10 คะแนน)** | | | | |
| **ครบ1 ปี** | **ครบ 2 ปี** | **ครบ 3 ปี** | **ครบ 4 ปี** | **เพิ่มขึ้น / ลดลง** |
| **ด้านความมั่นคงของประเทศ** | 6.47 | **7.04** | **6.38** | **6.14** | -0.24 |
| ด้านการบริหารจัดการและการบังคับใช้กฎหมาย | 6.78 | 6.68 | 5.75 | 5.51 | -0.24 |
| ด้านสังคมและคุณภาพชีวิต | 5.95 | 6.04 | 5.30 | 5.03 | -0.27 |
| ด้านการต่างประเทศ | 5.32 | 5.70 | 5.09 | 5.02 | -0.07 |
| ด้านเศรษฐกิจ | 5.18 | 5.49 | 3.85 | 3.60 | -0.25 |
| **คะแนนเฉลี่ย** | **5.94** | **6.19** | **5.27** | **5.06** | -**0.21** |

หมายเหตุ : การสุ่มตัวอย่างในการสำรวจแต่ละครั้งใช้หลักเกณฑ์เดียวกัน ด้วยข้อคำถามแบบเดียวกัน แต่ไม่ใช่กลุ่มตัวอย่างกลุ่มเดียวกัน

**2. คะแนนความพึงพอใจการปฏิบัติหน้าที่ในฐานะนายกรัฐมนตรี ของพล.อ.ประยุทธ์ จันทร์โอชาในช่วง 4ปีที่ผ่านมา ได้คะแนนเฉลี่ย 6.40 คะแนนจากคะแนนเต็ม 10 คะแนน**

| **ด้านที่ทำการประเมินความพึงพอใจ** | **คะแนนความพึงพอใจต่อการปฏิบัติหน้าที่ในฐานะนายกรัฐมนตรี(เต็ม10 คะแนน)** | | | | |
| --- | --- | --- | --- | --- | --- |
| **ครบ1 ปี** | **ครบ 2 ปี** | **ครบ3 ปี** | **ครบ 4 ปี** | **เพิ่มขึ้น/ลดลง** |
| **ความเด็ดขาด กล้าตัดสินใจ** | **7.80** | **8.23** | **7.61** | **7.02** | -0.59 |
| ความซื่อสัตย์สุจริต | 7.55 | 7.93 | 7.48 | 6.81 | -0.67 |
| ความขยันทุ่มเทในการทำงานเพื่อแก้ปัญหาของประเทศ | 7.25 | 7.74 | 7.14 | 6.70 | -0.44 |
| การรักษาผลประโยชน์ส่วนรวมของประเทศชาติ | 7.33 | 7.65 | 7.01 | 6.21 | -0.80 |
| ความสามารถในการบริหารจัดการตามอำนาจหน้าที่ ที่มี | 6.89 | 7.35 | 6.73 | 6.17 | -0.56 |
| ความสามารถสร้างสรรค์ผลงานหรือโครงการใหม่ๆ | 5.82 | 6.54 | 6.02 | 5.47 | -0.55 |
| **คะแนนเฉลี่ย** | **7.11** | **7.57** | **7.00** | **6.40** | **-0.60** |

หมายเหตุ : การสุ่มตัวอย่างในการสำรวจแต่ละครั้งใช้หลักเกณฑ์เดียวกัน ด้วยข้อคำถามแบบเดียวกัน แต่ไม่ใช่กลุ่มตัวอย่างกลุ่มเดียวกัน

**3.ผลงานหรือนโยบายของรัฐบาล ตลอด 4 ปี ที่โดดเด่นมากที่สุด 5 อันดับแรก**

*(เป็นคำถามปลายเปิดให้ผู้ตอบระบุเอง)*

|  |  |  |
| --- | --- | --- |
| **การดูแลผู้มีรายได้น้อยผ่านโครงการประชารัฐ เช่น บัตรสวัสดิการแห่งรัฐ** | **ร้อยละ** | **23.4** |
| ทำให้ประเทศชาติมีความสงบสุข มั่นคง ไม่มีการชุมนุม | ร้อยละ | 20.5 |
| มีการปราบปราบคอร์รัปชั่นอย่างจริงจัง | ร้อยละ | 13.7 |
| บังคับใช้กฎหมายได้อย่างเด็ดขาด | ร้อยละ | 8.4 |
| โครงการทำถนน สร้างทาง รถไฟฟ้า คืบหน้าอย่างรวดเร็ว | ร้อยละ | 8.2 |

**4. เรื่องที่คาดหวังจากการทำงานของรัฐบาล ตลอด 4 ปี ที่ผ่านมา แต่ยังทำไม่สำเร็จ 5 อันดับแรก**

|  |  |  |
| --- | --- | --- |
| **เรื่องปัญหาเศรษฐกิจ** | **ร้อยละ** | **52.2** |
| ราคาสินค้าเกษตรตกต่ำ | ร้อยละ | 11.8 |
| การจัดให้มีการเลือกตั้ง | ร้อยละ | 8.3 |
| การปราบคอร์รัปชั่นให้หมดไป | ร้อยละ | 5.6 |
| การช่วยเหลือของรัฐยังไม่ถึงคนระดับรากหญ้าจริงๆ | ร้อยละ | 3.7 |

**รายละเอียดการสำรวจ**

**วัตถุประสงค์การสำรวจ**

เพื่อวัดความพึงพอใจของประชาชนต่อการทำหน้าที่ของรัฐบาลและนายกรัฐมนตรี ในการบริหารประเทศครบ 4 ปีที่ผ่านมา ตลอดจนผลงานที่โดดเด่นและเรื่องที่ประชาชนคาดหวังแต่ยังทำไม่สำเร็จเพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

**ประชากรที่สนใจศึกษา**

การสำรวจใช้การสุ่มตัวอย่างจากประชาชนทุกภูมิภาคทั่วประเทศ ที่มีอายุ 18 ปี ขึ้นไป โดยการสุ่มสัมภาษณ์ทางโทรศัพท์จากฐานข้อมูลของกรุงเทพโพลล์ ด้วยวิธีการสุ่มตัวอย่างแบบ Simple Random Sampling แล้วใช้วิธีการถ่วงน้ำหนักด้วยข้อมูลประชากรศาสตร์จากฐานข้อมูลทะเบียนราษฎร์ของกรมการปกครอง กระทรวงมหาดไทย

**ความคลาดเคลื่อน (Margin of Error)**

การประมาณการขนาดตัวอย่างมีขอบเขตของความคลาดเคลื่อน ±3% ที่ระดับความเชื่อมั่น 95%

**วิธีการรวบรวมข้อมูล**

ใช้การสัมภาษณ์ทางโทรศัพท์ โดยเครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal) และคำถามปลายเปิดให้ผู้ตอบระบุเองโดยอิสระ (Open Ended) แล้วได้นำแบบสอบถามทุกชุดมาตรวจสอบความถูกต้องสมบูรณ์ก่อนบันทึกข้อมูลและประมวลผล

**ระยะเวลาในการเก็บข้อมูล** : 1-3 สิงหาคม 2561

**วันที่เผยแพร่ผลสำรวจ** : 4 สิงหาคม 2561

**ข้อมูลประชากรศาสตร์**

|  |  |  |
| --- | --- | --- |
|  | **จำนวน** | **ร้อยละ** |
| **เพศ** |  |  |
| ชาย | 660 | 51.7 |
| หญิง | 616 | 48.3 |
| **รวม** | **1,276** | **100.0** |
| **อายุ** |  |  |
| 18 ปี - 30 ปี | 114 | 8.9 |
| 31 ปี – 40 ปี | 214 | 16.8 |
| 41 ปี – 50 ปี | 376 | 29.5 |
| 51 ปี - 60 ปี | 325 | 25.4 |
| 61 ปี ขึ้นไป | 247 | 19.4 |
| **รวม** | **1,276** | **100.0** |
| **การศึกษา** |  |  |
| ต่ำกว่าปริญญาตรี | 794 | 62.2 |
| ปริญญาตรี | 377 | 29.6 |
| สูงกว่าปริญญาตรี | 105 | 8.2 |
| **รวม** | **1,276** | **100.0** |
| **อาชีพ** |  |  |
| ลูกจ้างรัฐบาล | 144 | 11.3 |
| ลูกจ้างเอกชน | 282 | 22.1 |
| ค้าขาย/ ทำงานส่วนตัว/ เกษตรกร | 551 | 43.1 |
| เจ้าของกิจการ/ นายจ้าง | 70 | 5.5 |
| พ่อบ้าน/ แม่บ้าน/ เกษียณอายุ | 198 | 15.5 |
| นักเรียน/ นักศึกษา | 16 | 1.3 |
| ว่างงาน/ รอฤดูกาล/ รวมกลุ่ม | 15 | 1.2 |
| **รวม** | **1,276** | **100.0** |

**ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-350-3500 ต่อ 1770, 1776**

**E-mail: bangkokpoll@bu.ac.th Website:** [**http://bangkokpoll.bu.ac.th**](http://bangkokpoll.bu.ac.th)

**Twitter :** [**http://twitter.com/bangkok\_poll**](http://twitter.com/bangkok_poll) **Facebook : https://facebook.com/bangkokpoll**